gl gl pt gl nb gl es gl es pt es gl gl gl gl gl gl gl gl es pt es gl gl gl gl gl gl gl gl gl gl gl pt
Na primavera do ano 2010 a Universidade de Vigo, a través do seu Servizo de Deportes e da Vicerreitoría do Campus de Ourense, organizou unha viaxe de peregrinación de Ourense a Santiago de Compostela seguindo o denominado oficialmente Camiño Sueste-Vía da Prata.
O positivo da experiencia, a singularidade dese Ano Xacobeo ao ser o único desta década e a implicación da Provincia de Ourense nesta ruta que transcorre por vinte dos seus municipios, lebou á Universidade en colaboración co Consello Social , a elaborar unha guía que reunira unha achega histórico-artística ao patrimonio cultural do camiño, cos coñecementos sobre metodoloxía tradicional de orientación e as técnicas máis novidosas neste campo fundamentais para os peregrinos do s. XXI.
Coa publicación desta guía o equipo dos Roteiros Culturais da Universidade de Vigo gostaría axudar a quen emprenda o camiño para que ao entrar en Santiago de Compostela sinta a satisfacción de ter alcanzado a fusión entre o esforzo físico e o enriquecemento cultural e poida, volvendo a vista ao camiño, contemplar a impronta das súas pegadas xunto as das xentes que peregrinaron no pasado.
A guía Roteiros Culturais por Ourense nace coa finalidade de dar a coñecer a través de dez rutas de sendeirismo algúns dos lugares máis emblemáticos da provincia. Entre eles, mosteiros e igrexas cunha longa tradición medieval e moderna como Rocas, Ribas do Sil, Montederramo, San Clodio, Oseira e Augas Santas, xacementos arqueolóxicos como o Castro de Santomé ou paraxes naturais de indudable beleza como a Serra do Xurés, Pena Corneira e o Canón do Sil.
Cada itinerario inclúe, ademais da guía histórica dos monumentos visitados, as características e desenvolvemento do percorrido, o seu perfil topográfico e un mapa cos nomes dos lugares polos que pasa e coas fotografías dos cruces máis problemáticos.
👣 29/01/22 | Camiño Portugués (pola costa)
Iniciamos peregrinación a Santiago de Compostela aos pés do Océano Atlántico, ao carón do fermoso mosteiro de Santa María de Oia. Dende este punto gozaremos dun camiñar tranquilo entre cantís ata chegar á vila medieval de Baiona. Un pobo acolledor que nos permitirá poñer un pé nas Américas. Podes inscribirte a través do Campu s Activo: https://cutt.ly/nINwfV5 👣  Data:  sábado 29 de xanerio de 2022 👣  Itinerario:  Sta. María de Oia - Mougás - Baiona 👣  Distancia:  18,6 km 👣  Dificultade:  Baixa  RECOMENDACIÓNS: 1)  As  previsións   apuntan  a que teremos un día fantástico para a práctica do sendeirismo. Sol e temperaturas moi agradables.   Así é que recomendamos : - Para a parte superior  levar roupa en varias capas para ir retirando a medida que entremos en calor.  -  Para o tren inferior  o calzado ideal sería modelo baixo tipo zapatilla xa que haberá que pisar bastante asfalto. Considerando a previsión non fai falta que teña Gore-Tex .  As polainas e  bastóns  non serán necesa
👣 11/12/21 | Ermida de San Mamede – Pozo dos Mouros (Vilar de Barrio, Ourense)
Unha das rutas de montaña máis fermosas que a día de hoxe poden facerse na Serra de San Mamede. Combinando as paisaxes de ribeira e prado no fondo do val, cos amplos horizontes e inigualables panorámicas do alto da montaña. Podes inscribirte a través do Campu s Activo: https://cutt.ly/oYj76Vs 👣  Data:  sábado 11 de decembro de 2021 👣  Itinerario:  Rebordechao – Ermida de San Mamede – Rebordechao 👣  Distancia:  12 km 👣  Dificultade:  Media / Alta  👣  GPS (itinerario aproximado):  RECOMENDACIÓNS: 1)  As  previsións   apuntan  a que teremos un día propio de montaña para a práctica do sendeirismo. Ideal para gozar desta ruta na serra, pero para iso é necesario ir ben equipados.  Así é que recomendamos : - Para a parte superior  levar roupa en varias capas.  A exterior sempre impermeable nesta época.   -  Para o tren inferior  o calzado ideal debe ter  Gore-Tex. Desta volta a bota é a mellor opción.  As polainas e  bastóns  máis que necesarios e sempre recomendables .  RECORDATOR
👣 20/11/21 | A Illa de Arousa (Pontevedra)
Penúltima ruta do ano cun percorrido circular arredor da Illa de Arousa. Unha oportunidade única para descubrir o Complexo Intermareal Punta de Carreirón, as súas praias e espazos naturais. Pero tamén a ocasión perfecta para visitar aldeas mariñeiras onde comprobar a convivencia harmónica secular do ser humano co medio . Podes inscribirte a través do Campu s Activo: https://cutt.ly/STdV0Mg 👣  Data:  sábado 20 de novembro de 2021 👣  Itinerario:  As Laxes – O Monte – O Carreirón – As Laxes  👣  Distancia:  20 km 👣  Dificultade:  Baixa / Media  👣  GPS (itinerario aproximado):  RECOMENDACIÓNS: 1)  As  previsións   apuntan  a que teremos un día fantástico de sol de outono, ideal para a práctica do sendeirismo na costa.  Así é que recomendamos : - Para a parte superior  levar roupa en varias capas para ir retirando a medida que entramos en calor.  A exterior sempre impermeable nesta época (incluso cando a previsión é boa por se falla no derradeiro momento).   -  Para o tren inferi
Con tecnoloxía de Blogger
Imaxes de tema de Jason Morrow
Servizo de Deportes da Universidade de Vigo / Campus de Ourense